CELEX: 31976R2300
Language: hr
Date: 1976-09-20 00:00:00
Title: Uredba Vijeća (EEZ) br. 2300/76 od 20. rujna 1976. o sklapanju Okvirnog sporazuma o trgovinskoj i gospodarskoj suradnji između Europskih zajednica i Kanade

11/Sv. 042
            
            
               HR
            
            
               Službeni list Europske unije
            
            
               9
            
         31976R2300
   
               L 260/1
            
            
               SLUŽBENI LIST EUROPSKE UNIJE
            
            
               20.09.1976.
            
         
      UREDBA VIJEĆA (EEZ) br. 2300/76
   od 20. rujna 1976.
   o sklapanju Okvirnog sporazuma o trgovinskoj i gospodarskoj suradnji između Europskih zajednica i Kanade
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je Okvirni sporazum o trgovinskoj i gospodarskoj suradnji između Europskih zajednica i Kanade, koji je u Ottawi 6. srpnja 1976. potpisala Europska ekonomska zajednica, potreban za postizanje ciljeva Zajednice na području vanjskih gospodarskih odnosa; budući da određeni oblici gospodarske suradnje koji su predviđeni Sporazumom nadilaze ovlasti planiranih mjera na području zajedničke trgovinske politike,
   DONIJELO JE OVU UREDBU:
   Članak 1.
   Ovim se u ime Europske ekonomske zajednice sklapa Okvirni sporazum o trgovinskoj i gospodarskoj suradnji između Europskih zajednica i Kanade.
   Tekst Sporazuma priložen je ovoj Uredbi.
   Članak 2.
   Sukladno članku VIII. Sporazuma, predsjednik Vijeća obavlja notifikaciju da su postupci potrebni za stupanje na snagu Sporazuma dovršeni što se tiče Europske ekonomske zajednice (2).
   Članak 3.
   Ova Uredba stupa na snagu sljedećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. rujna 1976.
      
         
            Za Vijeće
         
         
            Predsjednik
         
         M. van der STOEL
         
      
   
   
      (1)  Mišljenje dostavljeno 14. rujna 1976. (još nije objavljeno u Službenom listu).
   
      (2)  Datum stupanja na snagu Sporazuma objavljuje se u Službenom listu Europskih zajednica.